Diari Oficial de la Generalitat Valenciana


Sumari del DOGV 8077, del 05-07-2017 (2017/5163)

Informació pública de la suspensió cautelar de l'atorgament de llicències en l'àmbit dels solars situats al carrer Jesús, número 32 i 34.
-----------------------------------------------------------------------------------------------------------------------------------------

### Dades del document

Número de DOGV
:   8077

Data del DOGV
:   05-07-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/5163


Data del document
:   06-06-2017

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de la suspensió cautelar de l'atorgament de llicències en l'àmbit dels solars situats al carrer Jesús, número 32 i 34. [2017/5163]  
La Junta de Govern Local, en sessió celebrada el dia 26 de maig de 2017, va adoptar l'acord la part dispositiva del qual literalment és com segueix:   
  
«Primer. Suspendre cautelarment, de conformitat amb el que estableix l'article 185 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, la tramitació i l'atorgament de llicències de parcel·lació de terrenys i edificació d'acord amb les condicions que es concreten a continuació:  
Delimitació de l'àrea objecte de la suspensió: afecta els solars sitis en el carrer Jesús, 32 i 34, amb referència cadastral 5120409YJ2752A i 5120410YJ2752A, inscrits en el Registre de la Propietat número 7 de València, finques núm. 22.433, 565, 566, 567, 568, 569, 570, 571 de la secció tercera.  
Raons de la suspensió: haver sigut iniciat davant de la notaria de José Alicarte Domingo, de conformitat amb l'article 185 de la LOTUP, a instància de la Sociedad Impulsora de Solares Ociosos, SL, el procediment per a declarar l'incompliment del deure d'edificar del solar objecte de la suspensió, considerant que ha transcorregut el termini de sis anys des que fóra possible la seua edificació i concorre interés general, ja que, d'una banda el solar té el seu origen en una ruïna imminent i l'Ajuntament estima prioritària l'actuació respecte d'aquells solars que tinguen el seu origen en demolicions motivades per ruïnes imminents o declaracions de situació legal de ruïna, haja sigut declarat o no l'incompliment del deure de conservació, i d'una altra banda, l'Ajuntament també estima prioritària l'actuació en aquells solars l'edificació dels quals resulte necessària per a facilitar la correcta execució del planejament, especialment, pel que fa a l'obertura a l'ús públic dels terrenys qualificats com a viari públic.   
Objecte de la suspensió: la tramitació i l'atorgament de llicències de parcel·lació de terrenys i edificació per a l'àmbit delimitat anteriorment. La suspensió de llicències implicarà també la dels acords aprovatoris de nous programes d'actuació aïllada en la zona afectada.  
Duració de la suspensió: el termini de la suspensió tindrà una duració màxima de dos anys, i s'interromprà, amb alçament de la suspensió, si no es declara l'incompliment del deure d'edificar o si, transcorregut un any, no se sotmet a exposició pública la convocatòria de concurs d'un programa d'actuació aïllada en substitució del propietari.  
  
L'eficàcia del present acord de suspensió requereix, de conformitat amb l'article 64.4 de la LOTUP, la seua publicació en el Diari Oficial de la Generalitat Valenciana.  
Segon. Notificar als interessats i comunicar la present resolució al Servei de Llicències Urbanístiques, Obres d'Edificació i Servei de Gestió Urbanística.»  
Contra l'acte administratiu transcrit, que és definitiu en via administrativa, i de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques i la Llei 29/1998, de 13 de juliol, reguladora de la jurisdicció contenciosa administrativa, podrà vosté interposar un dels recursos següents:  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes, a comptar des de l'endemà de la recepció d'aquesta notificació.  
Si transcorre un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos des d'aquesta desestimació presumpta.  
b) Recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la recepció d'aquesta notificació.  
Tot això sense perjudici que puga exercir qualsevol altre recurs o acció que estime procedent.  
  
València, 6 de juny de 2017.- El secretari: Manuel Latorre Hernández.